《杂兴》
宋代·方一夔

世奕奔趋若决河，谁将独力障颓波。指衣太守存唐苦，循发将军负汉多。

薜芷不芳甘自变，白圭有玷尚堪磨。是非勿与时人说，为就重华述《九歌》。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。